Roger Finjord

Roger Finjord (født 1972) er en norsk sjakkspiller, idrettsleder og fotballtrener fra Øksfjord i Finnmark.

 Sjakk 
Han spilte sjakk for Øksfjord og arrangerte i 1994 årets NM i hurtigsjakk.Knut Bøckmann, Simen Agdestein vant hurtig-NM i Aftenposten den 7. mai 1994.  Han fikk 19.-plass i mesterklassen i NM i sjakk 1996. I 1998 ble han visepresident i Norges sjakkforbund, men ga seg i 1999 etter fire år i forbundsstyret.Mot gjenvalg i NSF i Aftenposten den 19. juni 1999. Han var NRKs ekspertkommentator under VM i hurtigsjakk 2015.Heier Carlsen frem  i Altaposten den 12. oktober 2015.

 Herrefotballtrener 
Som barn spilte han for Øksfjord IL og heiet på Leeds United.Roger Finjord  hos svada.no. Finjord trente Nerskogen IL i Alta og ble kåret til «Årets unge trener» i 2000 av Norsk Fotballtrenerforening, samme året som Per-Mathias Høgmo ble «Årets trener» for å ha vunnet Sommer-OL 2000 med kvinnelandslaget.Anders Mo Hanssen, Nordnorsk trenersuksess fra Nordlys den 1. november 2000. Han var kretsansvarlig for spillerutvikling i Troms og Finnmark 2001, i 2004 etterfulgt av Bård Flovik.Finjord kretsansvarlig i Troms  Nordlys den 3. februar 2001.  Med status som D-trener, var han i 2003 assisterende trener for J17-landslaget.Anders Mo Hanssen, Finjord/J17 i Nordlys den 10. januar 2003. Fra 2004 trente han Alta IF som slo Narvik Fotballklubb 13–0 og rykket opp til 1. divisjon.
Eivind Sæther, Våknet i andre, la seg på første i Dagbladet den 18. oktober 2004. Han valgte å trekke seg som trener etter en sesong med svake resultater og nedrykk fra divisjonen. Han takket nei til Per-Mathias Høgmo og Tromsø IL og ble  «Årets navn» av Finnmark Dagblad.Hans Kr. Amundsen, I høst ledet han i Nordlys den 29. desember 2004. Året etter rykket de ned og Finjord ble erstattet av Isak Ole Hætta (født 1960). Finjord gikk tilbake som spillerutvikler i kretsen.

 Damefotballtrener 
Han hadde i 2008 damelaget til Alta IF under Jon Harjo,Harjo takket ja i Altaposten den 21. februar 2008. og ble av Bjarne Berntsen tatt inn i trenergruppen for Norges kvinnelandslag i fotball som skulle til Sommer-OL 2008.Viktig bidragsyter i Altaposten den 25. juli 2008. I desember samme år ble han av toppfotballsjef Per-Mathias Høgmo ansatt som U23-trener for kvinnene.Overtar U23-landslaget i Altaposten den 4. desember 2008.  

I 2010 og 2011 var han hovedtrener for Stabæk Fotball KvinnerSå fortjent... i Finnmark Dagblad den 16. desember 2009. som fikk gull i Toppserien 2010, sølv i Toppserien 2011 og seier i NM i fotball for kvinner 2011.  Han flyttet deretter tilbake til Finnmark for å bli leder i Finnmark fotballkrets.

 Landslagstrener 
Fra 2012 var han også assistenttrener for kvinnelandslaget under den Even Pellerud (født 1953). Laget fikk sølv i EM i fotball for kvinner 2013 men ble utslått av England i 1/8-finalen av VM i fotball for kvinner 2015. Etter noe misnøye fra spillergruppa med at laget derfor ikke ble OL-kvalifisert, ga Pellerud seg og i august 2015 ble Finjord hovedtrener.  Finjord ledet laget i et år til september 2016,  da han trakk seg etter å ha fått store deler av spillergruppen i mot seg.  Han ble etterfulgt av Leif Gunnar Smerud (født 1977) og gikk tilbake til å være leder i Finnmark Fotballkrets.
 17/9-15:  Skottland–Norge: 0–4
 22/9-15:  Kazakstan–Norge: 0–4 (EM-kvalik)
 23/10-15: Norge–Wales: 4–0 (EM-kvalik)
 22/1-16; Romania–Norge: 0–6
 26/1-16: Frankrike–Norge: 1–0
 2/3-16: Sverige–Norge: 1–0 (OL-kvalik)
 5/3-16: Nederland–Norge: 1–4 (OL-kvalik)
 9/3-16: Sveits–Norge: 2–1 (OL-kvalik, Norge kvalifiserte seg dermed ikke til Sommer-OL 2016 i Rio)
 6/4-16: Israel–Norge: 0–1 (EM-kvalik)
 10/4-16: Østerrike–Norge: 0–1 (EM-kvalik)
 2/6-16: Norge–Østerrike: 2–2 (EM-kvalik, Norge er dermed kvalifisert til EM i fotball for kvinner 2017)
 7/6-16: Wales–Norge: 0–2 (EM-kvalik)
 15/9-16: Norge–Kazakstan: 10–0 (EM-kvalik)
 19/9-16: Norge–Israel: 5–0 (EM-kvalik)
14 kamper:  10 seier, 1 uavgjort, 3 tap.

 Referanser 

 Eksterne lenker 

 Roger Finjord hos 365chess.com
 Roger Finjord på AltOmFotball.no


Kategori:Norske fotballtrenere
Kategori:Norske sjakkspillere
Kategori:Norske idrettsledere
Kategori:Fotballtrenere for Alta IF
Kategori:Trenere for Norges kvinnelandslag i fotball
Kategori:Personer fra Loppa kommune